ຫວຽດນາມ ເຂົ້າຮ່ວມ ໃນການຄັດຄ້ານ ຕໍ່ກິດຈະກຳຂອງຈີນ ຢູ່ໃກ້ກັບເກາະປະກາລັງ ໃນເຂດທະເລ ທີ່ເປັນບັນຫາຂັດແຍ້ງກັນ
ຈີນ ມີກອງກຳລັງທະຫານ ທີ່ເຂັ້ມແຂງທີ່ສຸດ ພາຍໃນບັນດາ 6 ປະເທດ ທີ່ອ້າງເອົາກຳມະສິດ ຊຶ່ງໄດ້ກະຕຸ້ນໃຫ້ປະເທດອື່ນໆ ຫັນໄປຫາສະຫະລັດ ເພື່ອການສະໜັບສະໜຸນ.
ຫວຽດນາມໄດ້ເຂົ້າຮ່ວມກັບຟີລິບປິນ ອອກສຽງຄັດຄ້ານຕໍ່ຝຸງກຳປັ່ນຫາປາຂອງຈີນທີ່ພາກັນໄປພັກເຊົາເປັນເວລາດົນນານຢູ່ເກາະຫີນປະກາລັງທີ່ບໍ່ມີຜູ້ຄົນອາໄສຢູ່ ຢູ່ໃນເຂດທະເລຂອງເອເຊຍທີ່ເປັນບັນຫາຂັດແຍ້ງກັນແລະບັນດານັກວິເຄາະ ກ່າວວ່າ ຈີນແມ່ນຄາດກັນວ່າ ຈະຖອຍຫ່າງອອກໄປແລະຫລີກເວັ້ນຂໍ້ຂັດແຍ້ງທີ່ໃຫຍ່ກວ່ານີ້ ໃນພຽງແຕ່ດຽວນີ້ເທົ່ານັ້ນ ໂຄສົກຍິງ ກະຊວງການຕ່າງປະເທດຂອງຫວຽດນາມ ໃນນະຄອນຫຼວງຮາໂນ່ຍ ໄດ້ກ່າວໃນວັນທີ 25 ມີນາ ວ່າ “ກິດຈະກຳຕ່າງໆຂອງກຳປັ່ນຈີນນັ້ນ…ລະເມີດອະທິປະໄຕຂອງຫວຽດນາມຢ່າງຮ້າຍແຮງ ” ກຳປັ່ນໜ່ວຍຍາມຝັ່ງຂອງຫວຽດນາມໄດ້ຈອດຢູ່ໃກ້ໆເກາະປະກາລັງ ວິຕສັນ ຢູ່ໃນໝູ່ເກາະສແປຣຕລີທີ່ມີບັນຫາຂັດແຍ້ງກັນ ເມື່ອອາທິດແລ້ວນີ້ ຊຶ່ງເວັບໄຊ້ Marine Traffic ໄດ້ສະແດງໃຫ້ເຫັນນັ້ນ ບັນດາເຈົ້າໜ້າທີ່ກະຊວງປ້ອງກັນປະເທດຂອງຟີລິບປິນ ໃນຕົ້ນເດືອນມີນາ ໄດ້ເລີ້ມຂໍໃຫ້ກຳປັ່ນທັງຫຼາຍຂອງຈີນ ອອກໄປ ກະຊວງປ້ອງກັນປະເທດຂອງມະນີລາ ໄດ້ກ່າວໃນວັນທີ 28 ມີນາ ວ່າ ກຳປັ່ນຍາມຝັ່ງຂອງກອງທັບເຮືອຟີລິບປິນ ແລະເຮືອບິນທະຫານ ໄດ້ຕິດຕາມເບິ່ງເກາະປະກາລັງດັ່ງກ່າວນັ້ນ ຈີນກໍຈະຖອນກຳປັ່ນອອກໂດຍປາສະຈາກຖະແຫລງການ ບາງທີອາດຈະອ້າງເຖິງສະພາບອາກາດທີ່ເປັນສາເຫດ ທ່ານຄອລລິນ ໂຄ ເປັນນັກຄົ້ນຄວ້າດ້ານຄວາມປອດໄພທາງທະເລ ຢູ່ມະຫາວິທະຍາໄລເທັກໂນໂລຈີ ນານຢາງ ໃນສິງກະໂປ ໄດ້ກ່າວໄປ ແຕ່ມັນອາດກັບຄືນໄປໄດ້ຢ່າງງ່າຍດາຍ ຊຶ່ງເປັນພາກ ສ່ວນນຶ່ງຂອງແຜນການໄລຍະຍາວ ເພື່ອການຄວບຄຸມໝູ່ເກາະດອນທີ່ບໍ່ມີຜູ້ຄົນອາໄສຢູ່ໃນເວລານີ້ ດັ່ງທີ່ຕົນໄດ້ເຮັດໄປແລ້ວນັ້ນ ເພື່ອຄວບຄຸມເຂດເກາະດອນ ອື່ນໆຢູ່ໃນທະເລ ອີງຕາມທ່ານໂຄ ທີ່ໄດ້ກ່າວໄປ ທ່ານໂຄໄດ້ເວົ້າວ່າ “ດຽວນີ້ ທ່ານມີຊາວຫວຽດນາມ ທ່ານມີຊາວຟີລິບປິນ ດຽວນີ້ສົ່ງສຽງອອກມາໃນບັນຫານີ້, ຢ່າງໜ້ອຍຖ້າທ່ານຍົກມັນຂຶ້ນມາຢູ່ໃນສາທາລະນະແລະໄດ້ຮັບຄວາມສົນໃຈຂອງມະຫາຊົນ ແທ້ຈິງແລ້ວ ມັນອາດເປັນໄປໄດ້ສູງທີ່ຈະກົດດັນຈີນໃຫ້ຖອຍອອກໄປໃນທີ່ສຸດ ແຕ່ສິ່ງດຽວກໍແມ່ນວ່າ ແມ່ນກະທັງຖ້າຫາກຈີນຖອຍອອກໄປດຽວນີ້ ມັນຈະເປັນໂອກາດຫຼາຍຢ່າງທີ່ພວກເຂົາຈະກັບຄືນມາອີກ ຈັ່ງໃດກໍຕາມ ” ບຣູນາຍ ມາເລເຊຍ ຟີລິບປິນ ໄຕ້ຫວັນແລະຫວຽດນາມ ຕ່າງກໍມີການຂັດແຍ້ງທັງໝົດ ຫຼືເປັນບາງສ່ວນ ໃນການອ້າງກຳມະສິດຂອງປັກກິ່ງຕໍ່ປະມານ 90 ເປີເຊັນຂອງທະເລທີ່ມີເນື້ອທີ່ທັງໝົດ 3 ລ້ານ 5 ແສນກິໂລແມັດມົນທົນທີ່ມີຊັບພະຍາກອນທຳມະຊາດຕ່າງໆ ລວມທັງການປະມົງນຳດ້ວຍ ຈີນ ມີກອງກຳລັງທະຫານທີ່ເຂັ້ມແຂງທີ່ສຸດ ພາຍໃນບັນດາ 6 ປະເທດທີ່ອ້າງເອົາກຳມະສິດນັ້ນ ຊຶ່ງໄດ້ກະຕຸ້ນໃຫ້ປະເທດອື່ນໆຫັນໄປຫາສະຫະລັດເພື່ອການສະໜັບສະໜຸນ